ร้านอาหารของสโมสรวิทยุการบินที่หักขับรถมาทางเส้นถนนมหิดลจากเซ็นทรัลแอร์พอร์ตพลาซ่าไปทางสนามบิน ทางเข้าจะเลยร้านสวนผัก มานนิดเดียวให้เลี้ยวเข้าไปแล้วขับเข้าไปเห็นด้านไหนด้วยเรื่อยๆเนื่องจากไม่ได้มานานมาก แต่วันนี้แก๊งส์เพื่อนสาวที่ไม่ได้เจอกันนาน นัดรวมตัวกันทานข้าวแล้วเลือกร้านนี้เป็นที่เม้าท์มอย ก็เลยได้โอกาสกลับมาเล่าสู่กันฟังอีกครั้ง
เนื่องจากช่วงนี้เป็นฤดูฝนก็เลยไม่ได้นั่งด้านระเบียงข้างนอก ด้านนี้ถือว่ามีอากาศใช้ได้ดีทีเดียวร้านนึง แต่เนื่องจากไปค่อนข้างข้างค่ำและมัวแต่ จะเข้าไปเจอเพื่อนๆ เลยไม่มีรูปบรรยากาศมาให้ดูกัน
มาร้านนี้หาไม่สั่งแกงคั่วหอยขมก็คงเหมือนไม่ได้ทำตามธรรมเนียมปฏิบัติ ที่นี่จะเป็นสไตล์ของแกงหอยภาคกลาง ตัวหอยถูกแกะมาเฉพาะเนื้อ และน้ำแกงข้นๆ รสชาติกลางๆไม่เผ็ดมาก เมนูอื่นที่สั่งวันนี้มี หมูทอดกระเทียม หมูคำหวาน แป๊ะซะ ยำผักบุ้งกรอบ(ที่ใช้เฉพาะลำต้นของผักบุ้ง และแครอทขูดเป็นเส้นมาทอด พร้อมด้วยน้ำจิ้ม ที่รสชาติคล้ายๆน้ำจิ้มมะม่วง) ต้มข่าปลาสลิดที่น้ำข้นมากจนทีแรกเรานึกว่าหลนอะไรซักอย่าง และยำถั่วพลู
   เนื่องจากเวลาส่วนใหญ่ใช้ในการพูดคุยกับเพื่อนโดยที่ชิมอาหารอย่างละนิดอย่างละหน่อยก็สรุปใจความได้ว่ารสชาติและมาตรฐานไม่ค่อยเปลี่ยนจากที่เคยกินเมื่อ 10 กว่าปีที่แล้วส่วนบรรยากาศจากด้านนอกก็ยังโอเค เนื่องจากร้านอาหารในเชียงใหม่เกิดขึ้นมากมายที่น่าไปลองเลยทำให้การกลับมาครั้งนี้ใช้เวลาค่อนข้างนานแต่ก็ยังถือว่าเป็นร้านที่ใช้ได้อีกร้านนึง